open-index/open-wikipedia-markdown huggingface dataset:
Pálenica (vrch v Belianskych Tatrách)

**Pálenica** () je vrch Belianskych Tatier. Leží nad obcou Lendak, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Lendak. Najbližšími sídlami sú na východnom úpätí situovaný Lendak a južne ležiaca Tatranská Kotlina, severozápadne sa nachádza Ždiar. Masív sa nachádza v ochrannom pásme Tatranského národného parku a západné svahy pokrýva prírodná rezervácia Pálenica.

## Opis
Pálenica leží v horskom chrbte, ktorý je od zvyšku Belianskych Tatier oddelený Ždiarskou dolinou a vybieha južným smerom z Bukoviny () v Spišskej Magure. Západne sa nachádzajú Skalné vráta (), Bujačí vrch (), Čierny vrch () a Tokáreň (), severne Skalka (), Husár (), Bukovina (), Smrečiny () a Krivé (), východne Godšinová (), Vojnianska hora (), Partizánska hora () a Čierna hora () a južne Kobylí vrch () a Faixová skala (). Oblasť patrí do povodia rieky Poprad, kde vodu zo západných svahov odvádza riečka Biela, z východných jej prítok Rieka. Na vrchol nevedie značený turistický chodník.

### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných častí možno pozorovať okolité vrchy a hlavný hrebeň Belianskych Tatier, Spišskú Maguru, Levočské a Volovské vrchy a východnú časť Nízkych Tatier.

## Prístup
Pálenica sa nachádza mimo národnej prírodnej rezervácie Belianske Tatry, no v ochrannom pásme Tatranského národného parku. Západná časť je prírodnou rezerváciou a na vrchol nevedie značený turistický chodník. Prístup tak vedie neznačenými chodníkmi.

## Referencie

## Pozri aj
* Belianske Tatry
* Zoznam vrcholov v Belianskych Tatrách
* Pálenica (prírodná rezervácia)

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Kategória:Lendak
Jezabel

**Jezabel** bola dcéra Sidónského kráľa Etbaála a manželkou Izraelského kráľa Achaba. Keďže nemala Izraelské korene, ale Sidónske, bola navyknutá na mnohobožstvo, mágiu a nemravné uctievanie Baálov a Ašier. K tejto modloslužbe zvádzala aj svojho muža Achaba a spolu s ním celý Izrael. Tak Boh tvrdo trestal Izrael v čase kráľa Achaba a jeho synov. 

Jezabel zomrela vyhodením z okna počas sprisahania kráľa Jehu-a, vo veku cca 60 rokov. Za všetko zlo, čo urobila v Izraeli jej Boh predpovedal, že sa jej telo nedostane do hrobu, ale že ho požerú psy a nebeské vtáctvo a bude ležať zohavená na hnoji. 

## Zlé činy Jezabel, zachytené v Biblii

* Vyhľadávala a vraždila Pánových prorokov (1 Kr 18 13)
* Hľadala na smrť proroka Eliáša, keď pobil 450 Baálových prorokov (1 Kr 19 1-3)
* Falošne obvinila Izraelského Nabota z rúhania. Nabot bol následne ukameňovaný a Achab sa zmocnil jeho vinice, ktorá bola v blízkosti jeho paláca (1 Kr 21)
* Zvádzala na modloslužbu a hriech celý Izrael (1 Kr 16)

## Smrť Jezabel
Jezabel bola zavraždená - vyhodená z okna, počas sprisahania Izraelského kráľa Jehu-a. Jehu bol vysoký vojenský hodnostár. Prišiel za ním prorok Elizeus a pomazal ho za kráľa nad Izraelom. Keď sa to dopočuli vojaci jeho posádky, skladali mu pod nohy svoje plášte (symbol uznania za kráľa, niečo podobné zažil aj Ježiš počas palmovej nedele pri príchode do Jeruzalema). Jehu si cestou nazbieral väčšie vojsko a keď prišiel do Samárie, zabil Izraelského kráľa Jorama, poranil judského kráľa Ochoziáša a potom prišiel pod kráľovský palác, v ktorom bola Jezabel. Jehu volal "Kto je so mnou, kto?" Nato sa vyklonili traja komorníci. Jehu rozkázal, aby ju zhodili. Komorníci ju teda zhodili z okna paláca, jej krv postriekala múr a kone ju pošliapali. Keď si Jehu zajedol a zapil, rozkázal ju pochovať, keď ju však šli pochovávať, našli z nej iba lebku, nohy a konce rúk. Jehu na to povedal: "To je Pánovo slovo, ktoré povedal prostredníctvom svojho sluhu Tesbana Eliáša: "Psy budú žrať telo Jezabel na jezraelskom poli a mŕtvola Jezabel bude ako hnoj na povrchu role na jezraelskom poli, takže nebude možno povedať: Toto je Jezabel!" (2 Kr 9)

## Referencie

## Iné projekty

Kategória:Biblické postavy
Kategória:Kráľovské manželky
Kategória:Feničania
JimJam

**JimJam** je káblová televízna stanica, vysielajúca prevažne obsah pre deti od 2 do 7 rokov. Stanica vysiela 24 hodín denne, vysiela pre štáty Európy a Afriky. Pôvodne bol spustený talianskou spoločnosťou Sky v roku 2006.

## História
JimJam bol spustený 1. októbra 2006. V septembri 2007 HIT Entertainment a Chellomedia (európska obsahová divízia Liberty Global, v súčasnosti AMC Networks International) vytvorili spoločný podnik na prevádzkovanie detského kanála. Kanál bol inzerovaný ako medzinárodný s plánmi spustiť káblové a satelitné vysielanie v západnej a východnej Európe a potom rozšíriť vysielanie do celého sveta (mimo Spojeného kráľovstva, Írska, USA a Kanady).

Kanál bol rozšírený do strednej a východnej Európy v novembri 2007. V máji 2008 začal JimJam v Holandsku a Švajčiarsku. Do roku 2010 bol kanál vysielaný na viac ako 50 územiach v Európe, na Strednom východe, v Ázii a Afrike. Do augusta 2010 sa HIT Entertainment stiahla zo spoločného podniku a JimJam zostala v úplnom vlastníctve Chello Zone. Spoločnosť HIT Entertainment mala naďalej poskytovať obsah pre JimJam. Do roku 2013 bol JimJam dostupný publiku 17 miliónov predplatiteľov v 13 jazykoch. Kanál bol vysielaný na viac ako 60 územiach v Európe, na Strednom východe, vo východnej Ázii a Afrike so siedmimi kanálmi a štyrmi lokalizovanými verziami.

Spoločnosť JimJam bola zatvorená v Ázii a Tichomorí 9. decembra 2014, v Taliansku 30. júna 2015, v Rakúsku, Nemecku, Švajčiarsku, Belgicku, Francúzsku a Holandsku 1. marca 2018, Grécku, Strednom východe a severnej Afrike 1. januára 2020, v krajinách SNŠ 10. marca 2022 a v Portugalsku 1. júla 2022.

## Televízne programy
Od decembra 2022 sa na JimJame vysielajú tieto programy: 

* *Angelina Balerína*
* *Bambuľko a Bulienka*
* *Bing*
* *[[Staviteľ Bob]]*
* *Chuggington*
* *Conni*
* *[[Požiarnik Sam]]*
* *Hádaj, ako moc ťa mám rád*
* *Harry a jeho dinosaurí priatelia*
* *Hrdinovia z mesta*
* *Hurá pre Huckla*
* *Inui*
* *Kate a Mim-Mim*
* *Kipper*
* *Leo, ochránca divočiny*
* *Mumfie*
* *Oswald*
* *Pettson a Findus*
* *Poštár Pat: Špeciálna zásielková služba*
* *Ricky Zoom*
* *Ruff-Ruff, Tweet a Dave*
* *Simon*
* *Jahôdka a jej kamaráti*
* *Dobrodružstvá Chucka a priateľov*
* *Vláčik Tomáš*
* *Timmy Time*
* *Woozle a Pip*

Kategória:Detské televízne stanice
Mary McCormacková

**Mary Catherine McCormacková** (neprechýlene Mary Catherine McCormack; * 8. február 1969, Plainfield, New Jersey, USA) je americká herečka. Je známa z televíznych seriálov ako *Vražda prvého stupňa* (1995 – 1997), *[[Západné krídlo]]* (1999 – 2006), *[[Pohotovosť (seriál)|Pohotovosť]]* (1994 – 2009), *Ochrana svedkov* (2008 – 2012) a The Kids Are Alright (2018 – 2019)*.*

## Detstvo a mladosť
McCormacková sa narodila v meste Plainfield, v štáte New Jersey. Jej rodičia sa rozviedli v roku 1990. Má dvoch súrodencov, sestru Bridget a brata Williama, ktorý je herec, spisovateľ a producent.

## Kariéra
Profesionálne sa herectvu venuje od roku 1994. McCormacková stvárnila rolu Justine Appleton v televíznom seriáli *Vražda prvého stupňa*, v rokoch 1995 až 1997. V roku 1999 sa pripojila k hereckému obsadeniu ako Lolita Davidovich, Hank Azaria a Russell Crowe vo filme *Záhada na Aljaške*. 

V roku 2001 si zahrala vo filme *Svet podľa Prota* a v roku 2004 sa pripojila k hereckému obsadeniu televízneho seriálu *[[Západné krídlo]]*. 

Po boku Johna Cusacka sa v roku 2007 objavila vo filme *Izba 1407*. V rokoch 2008 až 2012 stvárnila hlavnú úlohu v televíznom filme *Ochrana svedkov*. V roku 2008 bola nominovaná na divadelné ocenenie Tony Award za najlepší výkon hlavnej herečky v divadelnej inscenácii. 

V roku 2018 sa pripojila k hereckému obsadeniu televízneho seriálu *The Kids Are Alright*, ktorý televízia ABC zrušila po prvej sérii. V roku 2021 hrala po boku Stephena Amella v televíznom seriáli *Heels*.

## Súkromný život
V júli 2003 sa vydala za režiséra a producenta Michaela Morrisa, s ktorým má tri deti.

## Iné projekty

## Externé odkazy
* 
* 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Osobnosti z New Jersey
Zipline

**Zipline** je americká spoločnosť, ktorá navrhuje, vyrába a prevádzkuje logistické drony.

Zipline je zameraný na doručovanie lekárskych a zdravotníckych pomôcok, no prepravuje tiež krv, vakcíny, infúzie, plazmu a pod. Spoločnosť prevádzkuje distribučné centrá v Rwande, Ghane, Japonsku, Spojených štátoch a Nigérii s podpísanými dohodami o začatí prevádzky na Pobreží Slonoviny a Keni. Od apríla 2022 realizovali viac ako 275 tisíc doručení, pričom nalietali viac ako 32 miliónov km.

## História
V roku 2014 spoločnosť Kellera Rinaudo Clifftona, Romotive, ktorá vyrábala robotickú hračku ovládanú telefónmi, Cliffton premenoval na Zipline. Toto bol po prvýkrát, kedy firma Zipline začala s rozvojom jej zdravotníckych dronov.

Na vybudovanie distribučného centra susediaceho s Muhangou uzavrela spoločnosť Zipline a rwandská vláda zmluvu v roku 2016. V tom istom roku začala spoločnosť podnikať. Rwandská vláda podpísala v roku 2018 novú dohodu o vybudovaní druhého distribučného zariadenia v blízkosti Kayonzy. S týmto vývojom Zipline plánoval rozšíriť svoje služby okrem nemocníc aj o menšie zdravotnícke zariadenia. Okrem toho, spoločnosť Zipline má na starosti zásobovanie týchto zdravotníckych zariadení vakcínami, zdravotníckym materiálom a krvnými produktmi.

## Operačné miesta

#### Rwanda
Dnes má firma Zipline dve miesta operácie v Rwande. Prvé sídlo, je zároveň aj prvým firmy Zipline, ktoré sa nachádza v Muhange. Toto operačné miesto sa postavilo v roku 2016.  Novú dohodu o vybudovaní druhého distribučného zariadenia v blízkosti Kayonzy na východe krajiny podpísala rwandská vláda v roku 2018. Táto dohoda rozšírila služby spoločnosti Zipline na prepravu očkovania, iného zdravotníckeho materiálu a krvných produktov do menších nemocníc a zdravotníckych zariadení. Štúdium, ktoré bolo vedené v roku 2022 zistilo, že služba spoločnosti Zipline v Rwande vedie k rýchlejšej preprave krvi a zdravotných materiálov, v porovnaní s existujúcou pozemnou dopravou a vedie k menšiemu plytvaniu krvi.

## Referencie


Kategória:Podniky v USA
Kategória:Podniky založené v 2011
Kategória:Bezpilotné lietadlá
Zuzana Uličianska

Ing. **Zuzana Uličianska** (* 2. október 1962, Košice) je slovenská publicistka, autorka rozhlasových hier, kultúrna manažérka a divadelná kritička.

## Životopis
Absolvovala Stavebnú fakultu Technickej univerzity v Košiciach. V rokoch 19921994 absolvovala postgraduálne štúdium verejnej správy na vtedajšej Academii Istropolitana v Bratislave (v rokoch 19901996 štátna akademická inštitúcia, neskôr mimovládna organizácia Academia Istropolitana Nova), následne získala polročné Masarykovo štipendium a navštevovala kurzy politológie a kulturológie na Birbeck College v Londýne.

Pracovala ako vedúca odboru kultúry magistrátu mesta Košice, následne niekoľko rokov na Ministerstvo kultúry SR. Prednášala divadelný manažment a kultúrnu politiku na Vysokej škole múzických umení v Bratislave (VŠMU), kde pôsobila aj ako prodekanka pre medzinárodné vzťahy.

V rokoch 20042016 pracovala ako redaktorka denníka SME, so zameraním prevažne na kultúrnu rubriku.

Je autorkou rozhlasových hier s tematikou sveta žien a mužov (*Dvadsaťpäť divadelných cvičení*, 1994). Viacero z jej hier bolo naštudovaných v zahraničných rozhlasových štúdiách (*Ak bude pekne, pôjdeme von*, 1991; *Rádio Labyrint*, 1992; *Myš*, 1997; *Citová zmes*, 1999; *Para*, 2004; *Za vodou*, 2006 a ďalšie).

V rokoch 20022012 bola a neskôr znova od roku 2015 je predsedníčkou Slovenského centra AICT, slovenskej sekcie Medzinárodnej asociácie divadelných kritikov AICT/IATC. Od roku 2018 je zároveň členkou výkonného výboru AICT/IATC.

Bola odbornou pracovníčkou a vedúcou oddelenia vonkajších vzťahov Divadelného ústavu v Bratislave. Spoluzakladala a spoluorganizuje anketu Divadelné ocenenia sezóny – DOSKY.

Počas pandémie COVID-19 bola iniciátorkou vzdelávacieho projektu SMARTheatre Slovenského centra AICT, v rámci ktorého mohli mladí ľudia sledovať inscenácie, absolvovať diskusie s hosťami a lektormi a nakoniec pretaviť svoje pocity do zvoleného kreatívneho výstupu v rámci činohernej, bábkovej, opernej, muzikálovej dielne alebo dielne alternatívneho divadla.

V súčasnosti (2022) vedie Kreatívne centrum Fakulty architektúry a dizajnu Slovenskej technickej univerzity v Bratislave.

## Ocenenia
* 1993: hlavná cena na festivale rozhlasových hier Prix Futura Berlín za rozhlasovú hru *Ak bude pekne, pôjdeme von*.
* 2000: rozhlasová hra *Citová zmes* bola na festivale Prix Italia zaradená medzi tri najlepšie hry.
* 2001: hlavná cena na 17. festivale pôvodnej slovenskej rozhlasovej hry v Bojniciach za rozhlasovú hru *Citová zmes*.

## Referencie

## Externé odkazy
* 
* Zoznam diel Zuzany Uličianskej v súbornom katalógu Slovenskej národnej knižnice
* Zoznam článkov Zuzany Uličianskej v denníku SME

Kategória:Osobnosti z Košíc
Kategória:Slovenskí publicisti
Kategória:Slovenskí dramatici
Kategória:Slovenskí rozhlasoví scenáristi
Kategória:Slovenskí divadelní kritici
Kategória:Slovenskí kultúrni manažéri
Kategória:SME
Kategória:Vyučujúci na Vysokej škole múzických umení v Bratislave
Kategória:Absolventi Stavebnej fakulty Technickej univerzity v Košiciach
EuroSkills

**EuroSkills** je prestížna európska súťaž zameraná na predstavenie najlepších zručností a odborného vzdelávania v oblasti remesiel a odborných profesií. Cieľom súťaže je propagovať zručnosti a odborné vzdelávanie medzi mladými ľuďmi a podporiť kvalitu výučby zručností v celej Európe.

Súťaž bola prvýkrát usporiadaná v roku 2008 v holandskom Rotterdame, kde sa zišlo viac ako 300 súťažiacich z 23 krajín. Odvtedy sa súťaž koná každé dva roky a každý ročník sa koná v inej európskej krajine.

V rámci súťaže sa mladí ľudia zúčastňujú rôznych disciplín a musia vykonať určité úlohy v určenom časovom limite. Súťažiaci predvádzajú svoje zručnosti v praktických úlohách, ktoré sú náročné a zložité. Medzi disciplíny, v ktorých sa súťaží, patria napríklad strojárska výroba, elektrotechnika, stavebníctvo, kuchárstvo, poľnohospodárstvo, móda, programovanie, grafický dizajn a mnohé ďalšie oblasti.

Súťažiaci sa kvalifikujú na základe náročných národných súťaží v svojich krajinách. Víťazi získajú nielen ocenenie a prestíž, ale aj cenné skúsenosti a kontakty, ktoré im pomôžu v ich kariére a budúcom odbornom živote.

EuroSkills je jedinečnou príležitosťou pre mladých ľudí prezentovať svoje zručnosti a ukázať, čo dokážu. Súťaž je dôležitá aj z hľadiska posilňovania spolupráce medzi európskymi krajinami a podporovania odborného vzdelávania v celej Európe.

EuroSkills sa koná každé dva roky a od svojho prvého ročníka v roku 2008 sa uskutočnilo už niekoľko úspešných súťaží. Medzi konanými ročníkmi patria:

* EuroSkills 2008 v Rotterdame, Holandsko
* EuroSkills 2010 v Lisabone, Portugalsko
* EuroSkills 2012 v Spa-Francorchamps, Belgicko
* EuroSkills 2014 v Lille, Francúzsko
* EuroSkills 2016 v Göteborgu, Švédsko
* EuroSkills 2018 v Budapešti, Maďarsko
* EuroSkills 2021 v Grazi, Rakúsko (uskutočnené v roku 2022 z dôvodu pandémie COVID-19)

## Referencie

## Externé odkazy a zdroj
* Oficiálna stránka EuroSkills

Kategória:Súťaže
Kobylí vrch (vrch v Belianskych Tatrách)

**Kobylí vrch** () je vrch Belianskych Tatier. Leží nad osadou Tatranská Kotlina, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú na východnom úpätí situovaná Tatranská Kotlina a rovnakým smerom ležiaci Lendak, severozápadne sa nachádza Ždiar. Masív sa nachádza v Tatranskom národnom parku a v národnej prírodnej rezervácii Belianske Tatry.

## Opis
Kobylí vrch leží na východnom konci hlavného hrebeňa Belianskych Tatier. Západným smerom sa nachádzajú Stežky (), Rinias (), Faixová skala (), Skalné vráta () a Bujačí vrch (), severným Tokáreň (), Čierny vrch (), Skalka (), Husár () a Pálenica () a východným Valtín (), Partizánska hora () a Čierna hora (). Oblasť patrí do povodia rieky Poprad, kde vodu zo severovýchodných svahov odvádza riečka Biela, voda z južných častí odteká potokom Hučava. Na vrchol nevedie značený turistický chodník. Na severných svahoch sa nachádza Belianska jaskyňa.

### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných častí možno pozorovať okolité vrchy Belianskych Tatier, Spišskú Maguru, Levočské a Volovské vrchy a východnú časť Nízkych Tatier.

## Prístup
Kobylí vrch sa nachádza v národnej prírodnej rezervácii Belianske Tatry, aj v Tatranskom národnom parku, preto vrchol je neprístupný.  Žlto značený turistický chodník vedie z Tatranskej Kotliny k Belianskej jaskyni a južným úpätím aj  modro značená spojnica Tatranskej Kotliny s Kežmarskými Žľabmi.

## Referencie

## Pozri aj
* Belianske Tatry
* Zoznam vrcholov v Belianskych Tatrách

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Systém kontroly zjazdu z kopca

**Riadenie jazdy z kopca** ( – **HDC**, alebo **riadenie zjazdu z kopca**) je asistenčný systém vodiča, ktorý umožňuje kontrolované klesanie z kopca v náročnom teréne bez akéhokoľvek zásahu vodiča do bŕzd.

## Prehľad
Vozidlo môže vykonávať kontrolované klesanie pomocou protiblokovacieho brzdového systému (ABS) a v niektorých prípadoch s pomocou brzdenia motorom. Ak vozidlo zrýchli pod vplyvom gravitácie, systém automaticky pribrzdí, aby spomalil na požadovanú rýchlosť vozidla. Tlačidlá tempomatu môžu pri niektorých vozidlách upravovať rýchlosť. Vyvinutie tlaku na pedál plynu alebo brzdy prepíše systém HDC. Land Rover pôvodne vyvinul HDC na použitie vo svojom modeli Freelander, ktorému chýbajú prevody s nízkym rozsahom, ktoré sa zvyčajne vyskytujú v systéme 4x4 (pohon všetkých 4 kolies). Neskoršie implementácie kombinujú HDC s kontrolou trakcie a nízkorozsahovými prevodmi a znížili nastavenú rýchlosť na pomalšiu, než je rýchlosť chôdze, aby sa zvýšila kontrola.

## Referencie

Kategória:Aktívna bezpečnosť automobilov
Ján Ludvigh

**Ján Ludvigh** (; * 12. mája 1812, Spišská Belá – † 11. júla 1870, Budapešť) bol uhorský novinár a politik.

## Životopis
Narodil sa v rodine Tobiáša Ludvigh a jeho manželky Márie Duchonin. Školské vzdelanie absolvoval v Kežmarku, Prešove a Sárospataku. Keď bol advokátom v Pešti, založil maďarský jazykový spolok, ktorý však vláda zakázala. Počas uhorskej revolúcie v rokoch 18481849 bol poslancom uhorského snemu ako vyslanec mesta Spišská Nová Ves. V roku 1850 bol na neho vydaný zatykač a z týchto dôvodov emigroval. V rokoch 18501869 žil v Bruseli. V roku 1861 ho zvolili v kežmarskom volebnom okrsku za poslanca uhorského snemu, no zo zahraničia sa vrátil až v roku 1867. Až do svojej smrti bol poslancom snemu za Stranu ľavého stredu.

Bol dopisovateľom novín Domovina (A Hon) a niekoľkých belgických novín.

Bol aktívnym členom spolkov, ktorých hlavných cieľom bolo šírenie maďarčiny na Spiši.

## Referencie

## Iné projekty

## Externé odkazy
* Záznam o narodení a krste v matrike - indexovaný záznam  – evanjelická farnosť; pokrstený ako Johannes Josephus Ludvig

## Zdroj

Kategória:Osobnosti zo Spišskej Belej
Kategória:Uhorskí publicisti
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Osobnosti Evanjelického kolégia v Prešove
Kategória:Osobnosti Evanjelického lýcea v Kežmarku
Kategória:Uhorskí právnici
Kategória:Slovenskí právnici
Minka Kellyová

**Minka Kellyová** (; * 24. jún 1980, Los Angeles, Kalifornia, USA) je americká herečka a modelka.

## Detstvo a mladosť
Kellyová sa narodila v Los Angeles. Je jediným dieťaťom bývalého gitaristu skupiny Aerosmith Ricka Dufaya a Maureen Dumont Kellyovej. Vychovávala ju matka, s ktorou sa často sťahovali. Usadili v Albuquerque v Novom Mexiku. Minka Kellyová má francúzskych, írskych a holandsko-indonézskych predkov.

## Kariéra
Po absolvovaní strednej školy v Albuquerque v Novom Mexiku sa Kellyová vrátila žiť do Los Angeles, kde sa venovala modelingu.

V roku 2003 debutovala ako komparzistka v krátkom filme *The Turbo Charged Prelude for 2 Fast 2 Furious*, neskôr hosťovala v rôznych televíznych seriáloch.

V apríli 2006 bola obsadená do jednej z hlavných úloh v dramatickom seriáli *Friday Night Lights*. Po boku herca Josepha Gordona-Levitta si zahrala v romantickej komédii *500 dní so Summer* z roku 2009. V roku 2010 bola zvažovaná do jednej z hlavných postáv v televíznom seriály *Bláznivo zamilovaní* (2011), ale rolu neprijala a nahradila ju herečka Sarah Chalková.

V roku 2013 sa pripojila k hereckému obsadeniu televízneho seriálu *Ja a robot* (20132014). Od roku 2018 do roku 2023 účinkovala v dobrodružnom televíznom seriály *Titans*. Objavila sa aj v štyroch epizódach televízneho seriálu *Eufória* (20192024).

## Súkromný život
Kellyová nie je vydatá a je bezdetná. V roku 2015 vyštudovala New School of Cooking v Culver City v Kalifornii.

## Iné projekty

## Externé odkazy
* 
* 

## Zdroj

Kategória:Modelky USA
Kategória:Filmové herečky USA
Kategória:Televízne herečky USA
Kategória:Osobnosti USA francúzskeho pôvodu
Kategória:Osobnosti USA írskeho pôvodu
Kategória:Osobnosti z Los Angeles
Osamelý rodič

**Osamelý rodič** (nezisková organizácia Jeden rodič propaguje aj novotvar „jednorodič“) je dospelá osoba, ktorá žije s nezaopatreným dieťaťom alebo deťmi v spoločnej domácnosti a v tejto domácnosti nežije s manželkou, manželom, partnerom alebo partnerkou, s ktorým by spoločne vychovávali deti.

Rodina tvorená osamelým rodičom a jeho dieťaťom alebo viacerými deťmi sa označuje ako neúplná rodina. Vo vysokej miere sú osamelými rodičmi matky, v nepatrnej miere ide aj o otcov. Neúplná rodina vzniká rozvodom, rozchodom, ovdovením alebo pôrodom dieťaťa mimo manželstva. Buď teda úplná rodina vôbec nevznikla, alebo prestala plniť svoju funkciu – v tomto prípade zanikne prirodzenou cestou alebo rozhodnutím príslušného orgánu.

Ak nie je žena za otca svojho dieťaťa vydatá, má právo od neho žiadať, aby jej najdlhšie po dobu dvoch rokov, najneskôr odo dňa pôrodu prispieval primerane na úhradu výživy (t. j. nielen na výživné pre dieťa) a aby jej zaplatil príspevok na úhradu nákladov spojených s tehotenstvom a pôrodom (určený napr. na tehotenské oblečenie, doplnky výživy, platby spojené s hospitalizáciou pri pôrode apod.).

## Štatistiky o osamelých rodičoch
Podľa štatistík až v 150 tisíc slovenských domácnostiach vychováva dieťa alebo deti len jeden rodič. Takto žije na Slovensku až 200 tisíc detí. Podiel jednorodičovských rodín na Slovensku sa za posledných 40 rokov zdvojnásobil. Celosvetovo vychováva deti jeden rodič v každej štvrtej domácnosti.

Podľa aktuálnych údajov Európskeho štatistického úradu Eurostat bolo v roku 2020 v 27 krajinách Európskej únie 195,4 milióna domácností. Takmer tretina z týchto domácností (29 %) má deti. Približne 14 % domácností s deťmi (7,8 milióna domácností) tvoria osamelí rodičia, čo predstavuje 4 % celkového počtu domácností. Na Slovensku tvoria osamelí rodičia s dieťaťom alebo deťmi približne 9 % domácností.

Podiel osamelých rodičov sa v jednotlivých krajinách značne líši. Pokiaľ ide o podiel domácností s jedným rodičom na všetky domácnosti s deťmi, šesť európskych krajín zaznamenalo podiel viac ako 20 %. Najviac Švédsko (34 %), Dánsko (29 %), Estónsko (28 %), Lotyšsko a Litva (obe 25 %), a Francúzsko (21 %). Naopak, najnižšie podiely zaznamenali Chorvátsko (5 %), Rumunsko (7 %) a Fínsko (8 %), zatiaľ čo Grécko, Slovensko, Malta, Poľsko, Španielsko a Slovinsko dosiahli úroveň 9 %. Na Slovensku ide približne o 58-tisíc rodín.

Osamelý rodič musí znášať ekonomické bremeno za chod domácnosti sám, v dôsledku čoho Sociálna poisťovňa zaznamenala zvýšený počet matiek žiadajúcich o predĺženie poberania materských dávok z dôvodu osamelosti. Na účely osamelosti sa sleduje partnerská i ekonomická osamelosť. Osamelosť matka preukazuje čestným vyhlásením.

Osamelých otcov s dieťaťom z celkového počtu rodín s osamelým rodičom je okolo desiatich percent.

## Referencie

Kategória:Rodina
Kategória:Rodičovstvo
Kategória:Rodinné právo
Kategória:Právo sociálneho zabezpečenia
Władysław Sikorski

**Władysław Eugeniusz Sikorski** (* 20. máj 1881, Tuszów Narodowy – † 4. júl 1943, Gibraltár) bol poľský vojenský a politický líder, vojak, generálporučík poľskej armády, predseda vlády a minister vojenských záležitostí druhej Poľskej republiky, od 30. septembra 1939 predseda poľskej exilovej vlády, najprv vo Francúzsku, potom vo Veľkej Británii, zakladateľ a hlavný veliteľ poľských ozbrojených síl na Západe.

Pred prvou svetovou vojnou Sikorski založil niekoľko tajných organizácií, ktoré podporovali vec poľskej nezávislosti, a zúčastnil sa na ich činnosti. Počas prvej svetovej vojny bojoval s vyznamenaním v Poľských légiách a neskôr v novovytvorenej poľskej armáde počas poľsko-sovietskej vojny v rokoch 1919 až 1921. V tejto vojne zohral významnú úlohu v rozhodujúcej bitke o Varšavu (1920). V prvých rokoch druhej poľskej republiky zastával Sikorski vládne funkcie vrátane funkcie predsedu vlády (1922 až 1923) a ministra vojenských záležitostí (1923 až 1924). Po májovom prevrate Józefa Piłsudského v roku 1926 a hoci ostal počas samotného prevratu neutrálny, v roku 1928 sa postavil do opozície. Po nastolení sanačnej vlády upadol v nemilosť nového režimu.

Počas druhej svetovej vojny sa Sikorski stal predsedom poľskej exilovej vlády, vrchným veliteľom poľských ozbrojených síl a energickým obhajcom poľskej veci v diplomatickej oblasti. Podporoval obnovenie diplomatických vzťahov medzi Poľskom a Sovietskym zväzom, ktoré boli prerušené po sovietskom pakte s Nemeckom a invázii do Poľska v roku 1939, avšak sovietsky vodca Josif Stalin prerušil sovietsko-poľské diplomatické vzťahy v apríli 1943 po Sikorského žiadosti, aby Medzinárodný Červený kríž vyšetril masaker v Katyňskom lese.

V júli 1943 sa lietadlo so Sikorským zrútilo do mora hneď po štarte z Gibraltáru, pričom zahynuli všetci na palube okrem pilota. Presné okolnosti Sikorského smrti boli sporné a dali vzniknúť viacerým rôznym teóriám o havárii a jeho smrti. Sikorski bol najprestížnejším vodcom poľských exulantov.

## Rady a vyznamenania
Okrem mnohých iných radov a vyznamenaní bol Sikorski nositeľom týchto československých vyznamenaní:

* Československý vojnový kríž 1914 – 1918
* Česko-slovenský vojnový kríž 1939

## Referencie

## Iné projekty

## Zdroj

Kategória:Poľskí generáli
Kategória:Poľskí ministri
Kategória:Poľskí politici
Kategória:Predsedovia vlády Poľska
Kategória:Poľské osobnosti druhej svetovej vojny
Kategória:Osobnosti poľského odboja počas druhej svetovej vojny
Kategória:Nositelia Československého vojnového kríža 1914 – 1918
Kategória:Obete leteckých nehôd
Kategória:Nositelia Radu svätého Sávu
Kategória:Nositelia veľkokríža Radu čestnej légie
Kategória:Nositelia Radu troch hviezd
Mikón zo Syrakúz

**Mikón** alebo **Mikión** () bol grécky sochár v 3. storočí pred Kr.
 
Mikón, syn Nikérata zo Syrakúz, bol činný v 3. storočí pred Kr. Pausanias uvádza, že bol autorom dvoch sôch (zrejme bronzových) v Olympii predstavujúcich Hieróna: „*Sochy Hieróna v Olympii, jednu na koni a druhú v stoji, venovali Hierónove deti a vytvoril ich Syrakúzan Mikón, syn Nikératov.*“ 
 
Apologét Tatianos, ktorý sa vysmieva umeniu Mikóna, uvádza, že zhotovil mladého býka a dielo (zrejme súsošie) interpretuje ako Dia (v podobe býka) unášajúceho Európu.

Mikón zo Syrakúz vyrobil sochu Hieróna II. na príkaz mesta Tauromenionu(?), ktoré sa dostalo pod kontrolu Syrakúz v roku 263 pred Kr., ako je to známe z nápisu pieskovcového podstavca, ktorý sa našiel v Olympii medzi múrom na západe Altidy a Pelopionom.
 

 
Aj keď je nápis značne poškodený, nemôže byť pochýb o tom, že tu ide o pamätník Hieróna II. zo Syrakúz, ktorého spomína Pausanias (VI I2.4 a VI I5.6). Zatiaľ čo však Pausanias uvádza, že sochy zhotovil Mikón, nápis jasne špecifikuje meno umelca ako Mikióna. Na druhej strane, keďže meno otca a etnická ikona sú rovnaké, nemožno pochybovať o identite umelca. Pausanias (6.12.4) uvádza, že synovia Hieróna II. si uctili svojho otca dvoma sochami. O niekoľko pasáží neskôr (6.15.6) však Pausanias zaznamenal, že Syrakúzania venovali (zasvätili) dve sochy Hieróna a že jeho synovia tretiu. Otázkou je, či druhá pasáž opakuje alebo pridáva informácie. Tento problém je bez ďalších informácií neriešiteľný.
    
## Referencie a bibliografia

 
Kategória:Sochári starovekého Grécka
Zoznam vrcholov v Spišsko-gemerskom krase

náhľad|Výhľad z Kľaku ()
náhľad|Veľká Stožka ()
náhľad|Havrania skala (1156 m )
náhľad|Šiance ()
náhľad|Barbolica ()

**Zoznam vrcholov v [[Spišsko-gemerský kras|Spišsko-gemerskom krase]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a v podrobnej turistickej mape.. Ako hranica pohoria bola uvažovaná hranica rovnomenného geomorfologického celku.

## Zoznam vrcholov

## Pozri aj
* Zoznam vrcholov v Nízkych Tatrách
* Zoznam vrcholov v Stolických vrchoch
* Zoznam vrcholov vo Veporských vrchoch
* Zoznam vrcholov vo Volovských vrchoch

## Referencie



Spišsko-gemerský kras
Spišsko-gemerský kras
Myroslav Vološčuk

**Myroslav Vološčuk** (ukr. Мирослав Михайлович Волощук, * 2. júl 1979, Čerganivka, Ukrajina) je ukrajinský historik, profesor.

## Životopis
Pôsobí na katedre všeobecných dejín a na čele Centra stredovekých štúdií Inštitútu histórie, politológie a medzinárodných vzťahov Podkarpatskej národnej univerzity Vasyľa Stefanyka v Ivano-Frankivsku na Ukrajine. Vyučuje stredoveké dejiny Európy, Ázie a Afriky, pričom sa zvlášť venuje vzťahu Rusi a Uhorska v stredoveku (9. – 14. storočie).

Absolvoval viaceré zahraničné výskumné a študijné pobyty. (Program Stypendialny Rządu RP; Fundacja Królowej Jadwigi, Kraków, RP; Kasa Mianowskiego ANP, Warszawa, RP; OBTA, Uniwersytet Warszawski, RP; SAIA, Bratislava; International Visegradfund, Slovensko; New Europe College, Bucharest, Rumunsko).

Na Katedre slovenských dejín FiF UK bude v rámci ročného (2018 – 2019) štipendijného pobytu (SAIA, n.o.) robiť výskum vzťahov Veľkej Moravy a Kyjevskej Rusi.

Od roku 2018 hosťujúci profesor Katedry slovenských dejín na Univerzite Komenského (Bratislava).

## Referencie

Kategória:Ukrajinskí historici
Kategória:Ukrajinskí vysokoškolskí pedagógovia
Štefan Molnár

**Štefan Molnár** (, * 20. august 1825, Parchovany† 19. február 1907, Nové Mesto pod Šiatrom) bol hlavný župan Zemplínskej župy, poslanec uhorského snemu šľachtického pôvodu s prídomkom Molnár de Parnó.

## Životopis
Narodil sa v rodine statkára Štefana Molnára a jeho manželky Anny Vitézovej. Stredoškolské štúdiá absolvoval v Košiciach a vysokoškolské právnické v Pešti. V roku 1847 sa stal čestným notárom Zemplínskej župy. Počas uhorskej revolúcie v roku 1848 ako dobrovoľník vstúpil do honvédskeho vojska, v ktorom dosiahol hodnosť kapitána. Po porážke revolúcie utiekol do Turecka. V roku 1850 sa však vrátil a bol odvedený ako bežný vojak do armády. Po prepustení z armády žil a hospodáril v Kľačanoch.

Po rakúsko-uhorskom vyrovnaní, v čase vzniku uhorských ministerstiev bol vymenovaný za poradcu Ministerstva náboženstva a ľudového školstva. V roku 1873 bol povýšený na ministerského radcu na Ministerstve národnej obrany. V roku 1869 bol zvolený v trebišovskom volebnom okrsku za poslanca uhorského snemu. V roku 1882 bol vymenovaný za hlavného župana Zemplínskej župy, ktorým bol do roku 1901. Následne bol vymenovaný za riadneho člena hornej (panskej) komory snemu.

Oženil sa v roku 1855 s Leonou Nyékyovou, s ktorou mal dve deti: dcéru Gizellu (ktorú si za manželku vzal Alexander Wekerle, neskorší uhorský premiér) a syna Viktora (ktorý bol poslancom uhorského snemu, županom Temešskej župy a bol povýšený do barónskeho stavu).

## Referencie

## Iné projekty

## Zdroj

Kategória:Osobnosti z Parchovian
Kategória:Uhorskí právnici
Kategória:Uhorskí politici
Kategória:Slovenskí notári
Kategória:Župani
Kategória:Poslanci uhorského snemu narodení na území dnešného Slovenska
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Faixová skala

**Faixová skala** () je vrch Belianskych Tatier. Leží nad osadou Tatranská Kotlina, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú východne situovaná Tatranská Kotlina a Lendak, severne leží Ždiar a južne Kežmarské Žľaby, Tatranské Matliare a Tatranská Lomnica. Masív sa nachádza v Tatranskom národnom parku a v národnej prírodnej rezervácii Belianske Tatry.

## Opis
Faixová skala leží na juhovýchodnom konci hlavného hrebeňa Belianskych Tatier, medzi Skalnými vrátami () a Kobylím vrchom (). Severným smerom sa nachádza Javorinka (), Tokáreň (), Čierny vrch () a Skalka (), východným Pálenica () a Kobylí vrch () a západným Stežky (), Rinias (), Skalné vráta () a Bujačí vrch (). Severné svahy odvodňuje Suchý potok do riečky Biela, východné potok Hučava a južné Čierna voda, všetky do rieky Poprad. Na vrchol nevedie značený turistický chodník.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné vidieť okolité vrchy Belianskych Tatier a Vysokých Tatier, Spišskú Maguru, Pieniny, Levočské, Stolické a Volovské vrchy a východnú časť Nízkych Tatier.

## Prístup
Vrch sa nachádza v národnej prírodnej rezervácii Belianske Tatry, aj v Tatranskom národnom parku, preto nie je voľne prístupný. Juhovýchodným úpätím prechádza  modro značený turistický chodník z Kežmarských Žľabov do Tatranskej Kotliny, na ktorý sa v lokalite Šumivý prameň pripája  zeleno značený chodník ku chate Plesnivec a Veľkému Bielemu plesu.

## Referencie

## Pozri aj
* Belianske Tatry
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Veľká cena Austrálie 2023

**Veľká cena Austrálie 2023** (angl. **Formula 1 Rolex Australian Grand Prix 2023**), ktorá sa uskutočnila 2. apríla 2023 na pretekárskom okruhu Albert Park Circuit v Melbourne  najväčšom meste Austrálie, bola tretia Veľká cena sezóny 2023 Majstrovstiev sveta Formule 1. 

Oproti minulému roku pribudla na trati štvrtá DRS zóna, ktorá má uľahčiť predbiehanie.

Pred Veľkou cenou viedol v priebežnom poradí šampionátu jazdcov Max Verstappen o jeden bod pred Sergiom Pérezom. Na treťom mieste bol Fernando Alonso.

## Priebeh kvalifikácie
Max Verstappen dosiahol v kvalifikácii najrýchlejšie kolo. Na druhom a treťom mieste nasledovali obaja jazdci Mercedesu George Russell a Lewis Hamilton. Druhý jazdec priebežného poradia šampionátu Sergio Pérez mal technický problém, pre ktorý nedokázal zajazdiť žiadny meraný čas. Keďže jeho tím následne vykonal zmeny v nastavení jeho vozidla, musel Pérez do pretekov štartovať z boxovej uličky.

## Priebeh pretekov
Verstappen po kvalifikácii obsadil prvé miesto aj v pretekoch, pódium doplnil Hamilton a Alonso. Sergio Pérez si počas pretekov polepšil na piate miesto a zároveň zajazdil najrýchlejšie kolo pretekov, čím vytvoril nový traťový rekord na okruhu Albert Park.

Boli to chaotické preteky, ktoré museli byť trikrát neutralizované červenými vlajkami. Pri druhom reštarte došlo k hromadnej nehode, ktorá mala za následok odstúpenie mnohých jazdcov z pretekov a veľkú cenu napokon dokončilo len 12 monopostov.

## Výsledky
### Kvalifikácia

**Poznámky:**
*  – Valtteri Bottas sa kvalifikoval na 19. miesto, ale do pretekov musel štartovať z boxovej uličky, pretože jeho tím zmenil nastavenie zavesenia, kým bolo auto v režime parc fermé.
*  – Sergio Pérez nedosiahol počas Q1 žiadny čas. Na základe rozhodnutia stewardov mu bolo povolené pretekať. Musel štartovať z boxovej uličky, pretože jeho tím vymenil nové prvky pohonnej jednotky a upravil nastavenie zavesenia, kým bolo auto v režime parc fermé.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Carlos Sainz Jr. skončil štvrtý, ale dostal päťsekundovú penalizáciu za kolíziu s Fernandom Alonsom.
*  – Nedokončili, ale odjazdili 90 % pretekov a teda boli klasifikovaní.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2023
Kategória:Veľká cena Austrálie
Kategória:2023 v Austrálii
Memento Mori (album)

***Memento Mori*** je pätnásty štúdiový album britskej hudobnej skupiny Depeche Mode. Album bol vydaný 24. marca 2023 hudobným vydavateľstvom Columbia. Ide o prvý album skupiny vydanej po smrti Andrewa Fletchera 26. mája 2022.

## Zoznam skladieb
# „My Cosmos Is Mine“5:18
# „Wagging Tongue“3:25
# „Ghosts Again“3:59
# „Don't Say You Love Me“3:48
# „My Favourite Stranger“3:57
# „Soul with Me“4:15
# „Caroline's Monkey“4:17
# „Before We Drown“4:05
# „People Are Good“4:24
# „Always You“4:19
# „Never Let Me Go“4:04
# „Speak to Me“4:38

## Referencie

Kategória:Albumy Depeche Mode
Kategória:Hudobné albumy z 2023
Priatelia Zeme – CEPA

**Priatelia Zeme – CEPA** je občianske združenie, ktoré chráni prírodu a krajinu, presadzuje spoločenskú spravodlivosť, podporujeme vyvážený rozvoj regiónov a posilňuje účasť občanov a občianok na rozhodovaní o veciach, ktoré sú vo verejnom záujme.

Zameriava sa na:

* mitigáciu klimatickej zmeny cez udržateľnú energetiku,
* zlepšovanie financovania z verejných zdrojov,
* podporu dekarbonizácie,
* spravodlivú transformáciu uhlíkovo intenzívnych regiónov.

Spolupracuje s mimovládnymi organizáciami, aktívnymi ľuďmi, samosprávami, ministerstvami a európskymi inštitúciami.

## História
V roku 1993 vznikla v Bratislave nadácia Centrum pre podporu miestneho aktivizmu (CEPA). Z jej projektov a aktivít sa sformovali tri nosné programy: Program na podporu občianskych skupín, Ekonomický program a Program Právo vo verejnom záujme.

Program Právo vo verejnom záujme poskytoval právne zastupovanie, osvetu, vzdelávanie a školenia občanov a skupín ohrozených rasizmom, činnosťou firiem a svojvôľou verejných inštitúcií. V rámci tohto programu CEPA navrhovala a presadzovala systémové zmeny, napríklad slobodný prístup občanov k informáciám.

Po prijatí nadačného zákona v roku 1997 nadácia CEPA zmenila právnu formu. Stalo sa z nej občianske združenie CEPA.

Ešte v roku 1997 CEPA iniciovala vznik združenia organizácií Priatelia Zeme – Slovensko.

Od roku 2000 sa aktivity, personál aj rozpočet ekonomického a právneho programu CEPA ďalej rozširoval a oba programy sa čoraz viac osamostatňovali. V roku 2004 vzniklo nové občianske združenie Priatelia Zeme – CEPA (PZ-CEPA), ktoré pokračovalo v realizácii ekonomického programu. Právny program CEPA sa v roku 2006 transformoval do podoby združenia VIA IURIS – Centrum pre práva občana.

Postupne, najmä po útlme sociálneho programu v roku 2008, sa jednotiacou líniou v činnosti Priateľov Zeme – CEPA stala energetika.

### Spolupráca na národnej a medzinárodnej úrovni
Priatelia Zeme – CEPA sú súčasťou siete CEE Bankwatch Network a prostredníctvom záujmového združenia právnických osôb Priatelia Zeme - Slovensko sú členom Friends of the Earth International (FotEI).

Pôsobia tiež v slovenských sieťach a iniciatívach ako Klimatická koalícia a Ekofórum.

## Referencie

## Externé odkazy
* Priatelia Zeme – CEPA
* Energoportál
* Udržateľne
* Život po uhlí

Kategória:Občianske združenia na Slovensku
Kategória:Ekologické občianske združenia
Kategória:Ochrana prírody na Slovensku
Kategória:Organizácie založené v 2004
Perellos

**Perellos** () bol grécky sochár v 5. storočí pred Kr.
 
Perellos je neznámy grécky sochár (odlievač bronzu). Zo starovekých autorov o ňom zanechal správu jedine Plínius, ktorý uvádza, že tvoril v období 90. olympiády (420 – 417 pred Kr.), t. j. v druhej polovici 5 stor. pred Kr. Nemôže tu ísť o Perilla z Agrigentu, sochára činného o storočie skôr.
 
## Referencie a bibliografia

 
Kategória:Sochári starovekého Grécka
Severovýchodný chrám (Peristera)

**Severovýchodný chrám** () je ranokresťanský chrám nachádzajúci sa v areáli pevnosti Peristera v meste Peštera v Pazardžickej oblasti v južnom Bulharsku.

## Iné názvy
V literatúre sa vyskytujú aj názvy **Severovýchodný chrám-veža** (), **Chrám svätej Petky** (), **Chrám-veža svätej Petky** (), alebo **Veža č. 5** ()

## Dejiny
Chrám bol postavený prestavbou pôvodnej obrannej veže v hradbách pevnosti pri obnove a rozširovaní pevnosti v prvej polovici 6. storočia počas panovania byzantského cisára Justiniána I.

Samotná pôvodná veža bola postavená v priebehu 4. storočia.

Severovýchodný chrám bol pri vykopávkach odkrytý neskôr ako Juhovýchodný chrám pevnosti.

## Charakteristika
Chrám-veža mal okrem duchovného významu aj dôležitú strategickú a obrannú funkciu.

Ide o jednoloďovú stavbu s apsidou. Dĺžka budovy dosahuje 7 metrov a šírka 7,2 metra, apsida dosahuje dĺžky 3 metre. Odchýlka pozdĺžnej osi chrámu voči smeru východ západ je 5° 8'.

V chráme boli objavené pozostatky fresiek, mramorové kúsky nádob určených na svätenú vodu a antické škridle dekorované krížmi.

### Reštaurácia
Počas reštaurátorského zásahu bol chrám čiastočne obnovený s použitím moderných stavebných materiálov. Múry boli postavené v pôvodnej hrúbke a priestor nad konchou apsidy bol zaklenutý valenou klenbou. Počíta sa s budúcou resakralizáciou objektu.

## Patrocínium
Chrám bol zasvätený svätej Petke.

## Pamiatková ochrana
Chrám je pamiatkovo chránený v rámci areálu pevnosti Peristera, ktorá má od roku 2011 pridelený štatút kultúrnej pamiatky národného významu.

## Galéria

Northeastern tower-church.JPG|pohľad na chrám zo severu
PeristeraFortress-Peshtera024.jpg|pohľad na apsidu chrámu


## Referencie

## Iné projekty

Kategória:Stavby v Peštere
Kategória:Peristera (pevnosť)
Kategória:Kultúrne pamiatky v Bulharsku
Kategória:Archeologické lokality v Bulharsku
Kategória:Architektúra v 6. storočí
Kategória:Ranokresťanské kostoly v Bulharsku
Kategória:Byzantská sakrálna architektúra v Bulharsku
Kategória:Kostoly zasvätené sv. Paraskeve
Kováčovský potok (prítok Žitavy)

**Kováčovský potok** je potok na území geomorfologického celku Podunajská pahorkatina. Má dĺžku .
Je tokom V. rádu. 

## Prameň
Pramení v  v centrálnej časti územia obce Tehla na juhozápadnom okraji lesa *Chrenové* a lesa aj poľa *Kováčová* a na okraji poľnohospodárskeho extravilánu severne od intravilánu obce v okrese Levice v Nitrianskom kraji.

## Opis toku
Od prameňa tečie v regulovanom koryte v smere severozápadozápadne, v  mení smer na severozápadoseverný a pokračuje v regulovanom koryte v poľnohospodárskom extraviláne, v  priberá bezmenný pravostranný prítok a mení smer na západný, ľavým brehom obteká pole *Domovina*. Je lemovaný príbrežnou vegetáciou, v  podteká cestu z Tehly do mesta Vráble, ľavým brehom obteká samotu *Kováčová*, preteká cez les aj pole *Kováčová*. V  opúšťa územie obce Tehla a vteká na územie mesta Vráble, pravým brehom obteká komplex agrofarmy živočíšnej výroby, pravým brehom obteká pole *Trávnaté*, preteká cez pole *Farské*, v  ústi do Žitavy a ako jej ľavostranný prítok. 
Pramení, preteká a ústi v území geomorfologického podcelku Hronská pahorkatina.
Pramení, preteká a ústi na pomedzí regiónov Tekov a Nitriansky región. Nemá dôležitejšie prítoky.

## Pôvod názvu
Názov potoka má pôvod v názve samoty *Kováčová*, alebo v názve lesa aj poľa *Kováčová*, v extraviláne obce Tehla, v priestore ktorých v hornej časti svojho toku od prameňa potok preteká. Z názvu samoty resp. z názvu lesa aj poľa po rozšírení o adjektívny formant *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kováčovský potok*. Priorita názvu samoty alebo názvu lesa aj poľa je ešte predmetom ďalšieho výskumu.
Názov vodného toku bol štandardizovaný v roku 1978. Názov samoty *Kováčová* bol štandardizovaný v roku 1981.
V priestore slovenskej hydronymie vodných tokov hydronymum *Kováčovský potok* nie je jedinečným hydronymom (2023-03-31), existujú štyri potoky s týmto štandardizovaným názvom. 

## Referencie

 
Kategória:Vodné toky v okrese Levice
Kategória:Vodné toky v okrese Nitra
Kategória:Vodné toky v Podunajskej pahorkatine
Kategória:Potoky na Slovensku 
Tehla
Kategória:Vráble
Kobylí vrch

**Kobylí vrch** môže byť:

* vrch v Belianskych Tatrách (), pozri Kobylí vrch (vrch v Belianskych Tatrách)
* vrch v Ostrôžkach (), pozri Kobylí vrch (Ostrôžky)
Ján Maleter

**Ján Maleter** (iné zápisy: **Malleter** alebo **Milleter**; * 15. august 1691, Spišská Nová Ves†7. marec 1755, tamže) bol mestský, stoličný a osobný lekár spišského starostu Teodora Konštantína Lubomirského v Spišskej Novej Vsi. Zaujímal sa o prírodne vedy a bol poverený zostavením prírodopisno-mineralogickej zbierky pre ruského cára Petra I. Neskôr spolupracoval s Matejom Belom na monografii Spišskej stolice.

## Život
Narodil sa v Spišskej Novej Vsi pravdepodobne do zemianskej rodiny. Jeho otec bol Juraj Maleter a matka Zuzana rod. Langová.

Do roku 1714 študoval na Univerzite v Jene. Potom odišiel na univerzitu v Leidene, kde v roku 1717 získal doktorát z medicíny. V Leidene sa zaujímal aj o prírodne vedy a neskôr bol poverený zostavením prírodopisno-mineralogickej zbierky pre ruského cára Petra I., ktorú aj sám inštaloval. Po návrate pôsobil najskôr ako lekár v Spišskej Novej Vsi. Od roku 1718 bol osobným lekárom spišského starostu Teodora Konštantína Lubomirského. Následne od roku 1723 zastával úrad stoličného lekára v Levoči, kde sa stal aj súčasne mestským lekárom. Bol obľúbeným domácim lekárom vo viacerých šľachtických a meštianskych rodinách.

Spolupracoval s Matejom Belom na monografii Spišskej stolice. V čase, keď územie Uhorska ohrozoval mor obhájil dizertačnú prácu o tzv. uhorskej chorobe (*morbus hungaricus*), na základe ktorej vydal spis o prevencii a liečení moru zdravotníckej komisie uhorskej miestodržiteľskej rade. Zomrel pravdepodobne 7. marca 1755 v Spišskej Novej Vsi.

## Dielo
* *Disertatio inauhuralis medica de morbo csömör Hungaricis endemio*, Leiden 1717
* *Höchstnöthige Errinerung, wie sowohl die Beahrung, als die Curselbst, bei besorgender Contagions-Zeit anzustellen sie...*, Levoča 1737

## Referencie

## Literatúra
* 
* 
* 

## Externé odkazy
* Osobnosti a ocenenia mesta Spišská Nová Ves

Kategória:Osobnosti zo Spišskej Novej Vsi
Kategória:Slovenskí lekári
Kategória:Slovenskí prírodovedci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici